–suma pripísaných príjmov, pri ktorej sa očakávalo, že sa prenesie z rozpočtového roka 2015 do roka 2016 a ktorá sa odhadovala na 890 miliónov EUR.

Komisia v rozpočte na rok 2016 pripísala tieto pôvodne odhadované príjmy vo výške 2 980 miliónov EUR týmto režimom:

–600 miliónov EUR vyčlenila na prevádzkové prostriedky pre organizácie výrobcov v odvetví ovocia a zeleniny a

–2 380 miliónov EUR na režim základnej platby.

Pre tieto režimy rozpočtový orgán napokon schválil rozpočtové prostriedky podľa návrhu Komisie. Súčet schválených rozpočtových prostriedkov a uvedených pripísaných príjmov pozostáva z:

–898 miliónov EUR na prevádzkové prostriedky pre organizácie výrobcov v odvetví ovocia a zeleniny,

–18 307 miliónov EUR na režim základnej platby.

V prílohe 1, ktorá obsahuje predbežné čerpanie rozpočtu v roku 2016 za obdobie do 31. augusta 2016, uvedené sumy rozpočtových prostriedkov na úrovni článku určených pre odvetvie ovocia a zeleniny a na oddelenú priamu pomoc nezohľadňujú už spomenuté pripísané príjmy. Predstavujú schválené rozpočtové prostriedky na tieto články vo výške 611,8 milióna EUR a 34 269,2 milióna EUR v uvedenom poradí. Po zahrnutí príjmov pripísaných týmto článkom celkové plánované rozpočtové prostriedky v rozpočte na rok 2016 dosahujú 1 211,8 milióna EUR pre odvetvie ovocia a zeleniny a 36 649,2 milióna EUR na oddelené priame platby.

3.Pripomienky k predbežnému plneniu rozpočtu EPZF na rok 2016

Predbežné plnenie rozpočtu za obdobie od 16. októbra 2015 do 31. augusta 2016, ako sa uvádza v prílohe 1, sa porovnáva s profilom výdavkov založeným na ukazovateli stanovenom v súlade s článkom 28 nariadenia (EÚ) č. 1306/2013. V tejto časti sa uvádzajú stručné poznámky k niektorým rozpočtovým článkom, v ktorých sa poukazuje na najvýznamnejšie rozdiely medzi skutočnou a očakávanou úrovňou plnenia rozpočtu na rok 2016.

3.1.Trhové opatrenia

Čerpanie rozpočtových prostriedkov na zásahy na poľnohospodárskych trhoch bolo o 158,6 milióna EUR vyššie než úroveň schválených rozpočtových prostriedkov stanovenej na základe úrovne ukazovateľa k 31. augustu 2016. Tento rozdiel je podmienený technickým pôsobením na príjem pripísaný operačným fondom pre organizácie výrobcov v odvetví ovocia a zeleniny, pričom ukazovateľ za obdobie do 31. augusta 2016 sa uplatňuje len na schválený rozpočet (poznámka: podrobnosti sa uvádzajú v bode 2).

Pri odstránení tohto vplyvu by sa skonštatovalo nedostatočné čerpanie rozpočtových prostriedkov vo výške približne 272,5 milióna EUR, čo je čistým výsledkom pôsobenia modelov čerpania najmä v odvetví ovocia a zeleniny a odvetví živočíšnych produktov.

3.1.1.Ovocie a zelenina (+189,0 milióna EUR v porovnaní so schválenými rozpočtovými prostriedkami)

Ako sa uviedlo, túto úroveň čerpania spôsobili predovšetkým výdavky na režim operačných fondov pre organizácie výrobcov, ktorý je financovaný tak zo schválených rozpočtových prostriedkov, ako aj z pripísaných príjmov.

V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 600 miliónov EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (1 211,8 milióna EUR), vyšlo by nedostatočné čerpanie vo výške –272,6 milióna EUR.

Ide o účinok pomalšieho využívania rôznych režimov financovaných z tohto článku. Profil vykonávania krízových opatrení, ktoré sú k dispozícii v rámci operačných fondov pre organizácie výrobcov, a ostatných opatrení v odvetví ovocia a zeleniny, nebolo možné spoľahlivo odhadnúť. Preto sa pravdepodobne bude líšiť od predpokladaných profilov čerpania, ktoré sú základom ukazovateľa pre tieto položky.

V súčasnosti sa táto situácia považuje za dočasnú, pretože do konca roka v prognóze výdavkov zostávajú ešte nezanedbateľné sumy. Útvary Komisie čerpanie tohto článku pozorne monitorujú.

3.1.2.Mlieko a mliečne výrobky (–135,2 milióna EUR)

Za hlavný dôvod úrovne plnenia v tomto článku možno označiť pokrok vo vykonávaní a uplatňovaní cielenej pomoci pre odvetvia chovu hospodárskych zvierat. Suma vo výške 420 miliónov EUR z rozpočtových prostriedkov na cielenú schému pomoci sa vykazuje pod položkou 05 02 12 99 – Ostatné opatrenia (mlieko a mliečne výrobky). Keďže členské štáty sa rozhodli využiť časť tejto pomoci pre výrobcov v iných odvetviach chovu hospodárskych zvierat, úroveň čerpania rozpočtových prostriedkov v tomto článku je nižšia o približne 106 miliónov EUR a bolo nutné naplánovať potrebné presuny s cieľom pokryť výdavky vykázané v iných článkoch.